|  |
| --- |
| Oznámenie o konaní riadneho valného zhromaždenia Predstavenstvo akciovej spoločnosti  **PRO POPULO PP a.s.**  so sídlom Nám.sv. Egídia 78, 058 01 Poprad, IČO 17084725 zapísaná v OR OS Prešove oddiel: Sa, vložka číslo:30/P (ďalej len „spoločnosť“)  zvoláva riadne valné zhromaždenie spoločnosti, ktoré sa bude konať dňa 07.06.2019 o 10:00 hod v sídle spoločnosti  Program valného zhromaždenia:   1. Otvorenie, voľba orgánov riadneho valného zhromaždenia 2. Prerokovanie riadnej účtovnej závierky za rok 2018,výročnej správy za rok 2018, správy audítora a návrhu na rozdelenie výsledku hospodárenia za rok 2018 3. Správa dozornej rady 4. Schválenie riadnej individuálnej účtovnej závierky za rok 2018 a schválenie návrhu na vysporiadanie hospodárskeho výsledku za rok 2018 5. Schválenie návrhu audítora na rok 2019 6. Zníženie základného imania spoločnosti 7. Zmena stanov spoločnosti 8. Odvolanie členov dozornej rady a voľba členov dozornej rady 9. Informácia o obchodno-finančnom pláne na rok 2019 10. Záver   Rozhodujúcim dňom na uplatnenie práva účasti akcionára na riadnom valnom zhromaždení spoločnosti, práva hlasovať na ňom, požadovať na ňom informácie a vysvetlenia a uplatňovať návrhy je tretí deň predchádzajúci dňu konania riadneho valného zhromaždenia t.j. 04.06.2019.  Prezentácia akcionárov spoločnosti sa uskutoční v mieste konania riadneho valného zhromaždenia spoločnosti dňa 07.06.2019 so začiatkom o 9:15 hod do 9:55 hod.  **Pri prezentácii akcionár predloží**: a) Fyzická osoba preukaz totožnosti, b) Právnická osoba výpis z obchodného registra alebo jeho úradne overený odpis, osoba konajúca v mene tejto právnickej osoby sa preukáže preukazom totožnosti, c) V prípade zastupovania akcionára –FO na základe plnej moci splnomocnenec musí predložiť aj písomné splnomocnenie akcionára obsahujúce rozsah splnomocnenia s úradne overeným podpisom zastupovanej osoby, d) V prípade zastupovania akcionára –PO na základe plnej moci splnomocnenec musí predložiť aj písomné splnomocnenie akcionára obsahujúce rozsah splnomocnenia s úradne overeným podpisom osoby, prípadne osôb konajúcich v mene právnickej osoby.  **Poučenie pre akcionárov**  a.) Akcionár má právo účasti na riadnom valnom zhromaždením, hlasovať na ňom, požadovať na ňom informácie a vysvetlenia týkajúce sa záležitostí spoločnosti alebo záležitostí osôb ovládaných spoločnosťou, ktoré súvisia s predmetom rokovania riadneho valného zhromaždenia, uplatňovať na ňom návrhy a žiadať o zaradení ním určených záležitosti na program rokovania riadneho valného zhromaždenia v súlade s platnými právnymi predpismi. Predstavenstvo je povinné každému akcionárovi poskytnúť na požiadanie na riadnom valnom zhromaždení úplné a pravdivé informácie a vysvetlenia, ktoré súvisia s predmetom rokovania riadneho valného zhromaždenia. Ak predstavenstvo nie je schopné poskytnúť akcionárovi na riadnom valnom zhromaždení úplnú informáciu alebo ak o to akcionár na riadnom valnom zhromaždení požiada, je predstavenstvo povinné poskytnúť ich akcionárovi písomné najneskôr do 15 dní od konania riadneho valného zhromaždenia.  b.)Na žiadosť akcionára alebo akcionárov, ktorí majú akcie, ktorých menovitá hodnota dosahuje najmenej 5% základného imania, predstavenstvo zaradí nimi určenú záležitosť na program rokovania riadneho valného zhromaždenia. Riadne valné zhromaždenie je povinné túto záležitosť prerokovať. Žiadosť o doplnenie programu musí byť odôvodnená alebo k nej musí byť pripojený návrh uznesenia riadneho valného zhromaždenia, inak sa riadne valné zhromaždenie nemusí takouto žiadosťou zaoberať. Ak žiadosť o zaradenie nimi určenej záležitosti bola doručená po zaslaní pozvánky na riadne valné zhromaždenie alebo po uverejnení oznámenia o konaní riadneho valného zhromaždenia, zašle alebo uverejní predstavenstvo doplnenie programu riadneho valného zhromaždenia spôsobom ustanoveným zákonom a určeným stanovami na zvolanie riadneho valného zhromaždenia najmenej desať dní pred konaním riadneho valného zhromaždenia. Ak takéto oznámenie doplnenia programu riadneho valného zhromaždenie je možné, možno zaradiť určenú záležitosť na program rokovania riadneho valného zhromaždenie len podľa § 185 Obchodného zákonníka.  c.)Akcionár môže vykonávať svoje práva na valnom zhromaždení prostredníctvom fyzickej osoby - splnomocnenca. Splnomocnenec musí byť k účasti na valnom zhromaždení splnomocnený písomným plnomocenstvom s úradne overeným podpisom akcionára. Vzory plných mocí sú k dispozícií na stiahnutie na internetovej stránke spoločnosti [www.ppas.sk](http://www.ppas.sk)  d.)Vzhľadom na skutočnosť, že stanovy spoločnosti neupravujú možnosť hlasovať s využitím poštovných služieb pred konaním valného zhromaždenia ( ďalej len „korešpondenčné hlasovanie“) podľa §190a OZ, ani hlasovať na riadnom valnom zhromaždení prostredníctvom elektronických prostriedkov, tak akcionár nemá právo využiť pri hlasovaní na riadnom valnom zhromaždení korešpondenčné hlasovanie prostredníctvom elektronických prostriedkov.  e.)akcionár môže získať úplné znenia všetkých dokumentov, ktoré sa budú prerokovať v rámci určeného programu rokovania valného zhromaždenia, návrhy prípadných uznesení valného zhromaždenia podľa jednotlivých bodov programu rokovania valného zhromaždenia a stanovisko predstavenstva ku každému bodu programu, ku ktorému sa neprikladá návrh uznesenia na adrese webového sídla spoločnosti [www.ppas.sk](http://www.ppas.sk) a osobne v sídle spoločnosti v pracovné dni od 09:00 -14:00 hod v lehote odo dňa uverejnenia tohto oznámenia až do dňa konania valného zhromaždenia.  f.)Akcionár môže získať uverejnené údaje a dokumenty na adrese webového sídla spoločnosti [www.ppas.sk](http://www.ppas.sk)  g.)elektronický prostriedok, prostredníctvom ktorého spoločnosť uverejňuje informácie podľa osobitného predpisu je internet, webové sídlo spoločnosti je [www.ppas.sk](http://www.ppas.sk)  Každý akcionár sa zúčastňuje na valnom zhromaždení na vlastné náklady.  Predstavenstvo spoločnosti  V Poprade 30.04.2019 PRO POPULO PP a.s. |